ประกาศคณะกรรมการควบคุมการขนส่งทางบกประจำจังหวัดอุดรธานี ฉบับที่ 136 (พ.ศ. 2560) เรื่อง กำหนดเส้นทางสำหรับการขนส่งประจำทางด้วยรถโดยสาร
ประกาศคณะกรรมการควบคุมการขนส่งทางบกประจำจังหวัดอุดรธานี
ประกาศคณะกรรมการควบคุมการขนส่งทางบกประจำจังหวัดอุดรธานี
ฉบับที่ ๑๓๖
(พ.ศ. ๒๕๖๐)
เรื่อง
กำหนดเส้นทางสำหรับการขนส่งประจำทางด้วยรถโดยสาร[๑]
 

ด้วยคณะกรรมการควบคุมการขนส่งทางบกประจำจังหวัดอุดรธานี
ได้พิจารณาเห็นสมควรกำหนดเส้นทางสำหรับการขนส่งประจำทางด้วยรถโดยสารขึ้น
เพื่อเป็นการอำนวยความสะดวกให้แก่ประชาชนต่อไป

ฉะนั้น อาศัยอำนาจตามความในมาตรา ๒๐ (๑) แห่งพระราชบัญญัติการขนส่งทางบก พ.ศ.
๒๕๒๒ ประกอบกับมติคณะกรรมการควบคุมการขนส่งทางบกประจำจังหวัดอุดรธานี
ในการประชุมครั้งที่ ๒/๒๕๕๙ เมื่อวันที่ ๒๓ พฤศจิกายน ๒๕๕๙ และได้รับอนุมัติจากคณะอนุกรรมการพิจารณากิจการขนส่งทางบกกลาง ในการประชุมครั้งที่
๖/๒๕๖๐ เมื่อวันที่ ๑๒ กรกฎาคม ๒๕๖๐ โดยได้รับการมอบหมายจากคณะกรรมการควบคุมการขนส่งทางบกกลาง
ในการประชุมครั้งที่ ๖/๒๕๕๙ เมื่อวันที่
๒๕ พฤษภาคม ๒๕๕๙ จึงให้กำหนดเส้นทางสำหรับการขนส่งประจำทางด้วยรถโดยสาร หมวด ๑
จังหวัดอุดรธานี สายที่ ๒๑ สี่แยกตลาดรังษิณา - สี่แยกบ้านจั่น
โดยให้มีรายละเอียดเส้นทางดังนี้
สายที่ ๒๑ สี่แยกตลาดรังษิณา - สี่แยกบ้านจั่น
เริ่มต้นจากสถานที่จอดรถโดยสารประจำทางสี่แยกตลาดรังษิณา
ไปตามถนนอุดรดุษฎี ผ่านสำนักงานขนส่งจังหวัดอุดรธานี แห่งที่ ๑
โรงเรียนอุดรคริสเตียน ตลาดบ้านห้วย ศูนย์การค้าตึกคอม แลนด์มาร์คอุดรธานี
วงเวียนหอนาฬิกา วงเวียนน้ำพุ ไปตามถนนทหาร ผ่านอนุสาวรีย์กรมหลวงประจักษ์ศิลปาคม
มหาวิทยาลัยราชภัฏอุดรธานี ศาลเยาวชนและครอบครัวจังหวัดอุดรธานี กองบิน ๒๓ ค่ายประจักษ์ศิลปาคม
ไปสุดเส้นทาง ณ สถานที่จอดรถโดยสารประจำทางสี่แยกบ้านจั่น


ประกาศ
ณ วันที่ ๘ สิงหาคม พ.ศ. ๒๕๖๐
ชยาวุธ
จันทร
ผู้ว่าราชการจังหวัดอุดรธานี
ประธานกรรมการควบคุมการขนส่งทางบกประจำจังหวัดอุดรธานี
[เอกสารแนบท้าย]

๑. บัญชีประกาศคณะกรรมการควบคุมการขนส่งทางบกประจำจังหวัดอุดรธานี เรื่อง
กำหนดเส้นทาง

(ดูข้อมูลจากภาพกฎหมาย)







พัชรภรณ์/อัญชลี/จัดทำ
๖ ตุลาคม ๒๕๖๐


























[๑] ราชกิจจานุเบกษา
เล่ม ๑๓๔/ตอนพิเศษ ๒๔๖ ง/หน้า ๒๑/๕ ตุลาคม ๒๕๖๐